
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.4c-12/329/2013
	                                   Bucureşti, 15.10.2013 

                          PL x. 363/2013


RAPORT 
asupra proiectului de Lege pentru ratificarea Acordului între Guvernul României şi Guvernul Republicii Polonia privind cooperarea bilaterală în domeniul apărării, semnat la Varşovia, la 5 iunie 2013
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Polonia privind cooperarea bilaterală în domeniul apărării, semnat la Varşovia, la 5 iunie 2013, trimis cu adresa nr. PL.x. 363 din 8 octombrie 20123 şi înregistrat cu nr. 4c-12/329 din 8 octombrie 2013. 


Consiliul Legislativ, cu nr. 1009/27.09.2013, a avizat favorabil acest proiect de lege.


Consiliul Suprem de Apărare a Ţării, prin Hotărârea nr. 5 din 03.02.2012  a aprobat negocierea şi semnarea Acordului.


Comisia pentru politică externă, cu nr. 4c-13/60 din 9 octombrie 2013, a avizat favorabil acest proiect de lege.


Obiect de reglementare îl constituie ratificarea Acordului între Guvernul României şi Guvernul Republicii Polonia privind cooperarea bilaterală în domeniul apărării, semnat la Varşovia, la 5 iunie 2013.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Primă Cameră sesizată.

4.  La lucrările Comisiei au fost prezenţi 21 deputaţi din totalul de 24 de membri.


În urma dezbaterilor, în şedinţa din 15 octombrie 2013, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Ion Mocioalcă
Consilier parlamentar 

L. Oprea 

